دیگر طرفدن عروه اوغلو هانی خسته لندی. و زیاد اوغلو عبيد الله اونون عيادتينه گلدی. عمارة بن عبيد سلولی هانیه دئدی «بیز بو ظالمی اؤلدورمگه ییغیشمیشیق. آللاه اونو اولدورمک اوچون بیزه امکان یارادیب. من اونو اؤلدوره جه یم»
عمارة بن عبيد سلولی کوفه لیلرین طرفیندن اللى اوچ صحیفه لی ہیر مکتوبلا امام حسین علیه السلامين خدمتينه گلن ایدی ، امام عليه السلام ایسه اونو مسلم له بیرلیکده کوفه یه گؤندرمیشدی.
هانی دئدی: ائویمده آدام اؤلدورولمگی سئومیرم.
بئله لیکله زیاد اوغلو هانی نین عیادتینده ن سونرا سالم قایتدی. بیر هفته کئچمه دن شریک بن اعور حارثی ده خسته لندی. اونون بوتون والیلره او جمله دن زیاد اوغلونا یاخشیلیغی دگمیشدی و صادق بير شيعه ایدی.
زیاد اوغلو او گئجه شریکین عیادتینه گله جگی خبرینی گوندردی. شریک عقیل اوغلو مسلمه دئدی: بو اجلاف بو گئجه عيادتيمه گله جک.
بورادا اوتورارکن چیخیب اؤلدور سونرادا قصر الاماریه گئت قارشینی آلاسی بیر کیمسه ده اولماياجاقدير. من ایسه ساغالديقدا بصره یه گئديب سنين والی لیگینی اجراء ایده ره م.
گئجه اولدوقدا زیاد اوغلو شریکین عیادتینه گلدی. جناب مسلم بونو بیلیب باشقا اوتاغا کئچمگ ایستدي. شریک اونا دئدی «زیاد اوغلو گلیب اگلشدیکده فرصتی الدهن وئرمه.
هانی «ائویمده آدام اولدورولمه یی سئومیرم» دئدی ، چونکی او بو ایشی اؤزونه عار بیلیری. (قید ائدیریک کی ، شریک هانی نین ائوینده یاتمیشدی عبيد الله گلیب مجلسده اوتوروب شریکین کئفینی سوردو.
شریک ، عقیل اوغلونون چیخماماغینی گؤردوکده فرصتين الدن گئتمه گیندن قورخوب بو سؤزو دال با دال تكرارلادی:
ما تنظرون بسلمی آن تحبوها ؟ / گؤرمه ییرسییز می سالام وئره سنييز اونا ؟
اسقنيها وان كانت فيها نفسي / من اؤلسمده او شربتی اونا ایچیرین.
زیاد اوغلو بو سؤزلری ایکی اوچ دفعه ائشیدیب دئدی: نه ایچین بو سؤزلری تکرار ائدیر؟ ده لی اولوب مو؟
هانی بن عروه «دوزدور» دئیه جاواب وئریب سؤزونه داوام ائتدیردی «آللاه سنی اصلاح ائتسین سحر تئزدن بو سؤزلری تکرار ائتمگه اؤیره نیب»
نهایت زیاد اوغلو مجلسدن چیخیب گئتدی ، جناب مسلم ایچری گیردی.
شریک سوردو : اونو اؤلدورمکدن چکیندیره ن هانسی سببلر اولدو؟
مسلم «ایکی خصوصیت» دئیه جاواب وئردی: بیرینجیسی بودور کی هانی نین بو ایشدن خوشو گلمیر. ایکینجسی پیغمبر (ص) ده ن دئییلن روایت «ان الايمان قيد الفتك و لايفتک مؤمن» یعنی ایمان غافيلجه اولدورمگه باغلیدیر، مؤمن بیر کمیسه ایسه غافلجه اولدورمز.
هانی دئدی: آمما آند اولسون آللاها هرگاه زیاد اوغلونو اولدورسه ایدین سانکی فاسق ، فاجر ، کافر و غدار بیر آدامی اولدورموشدون. لاکین ائویمده آدام اؤلد ورولمکدن آجیغیم گلير.
جاسوس معقل جناب مسلمین یانینا گلير. دیگر طرفدن معقل ملعون او قدر مسلم بن عوسجه نین یانینا گل – گنت ائتدی کی ، عوسجه اوغلو اونو مسلمین یانینا گتیریب احوالاتینی او حضرته دئدی ، معقل جناب مسلمه بیعت ائتدی ، جناب مسلمين امری ایله ابو ثمامه صائدی پوللارى معقلدن تحویل آلدى.
او گونده ن اعتبارا معقل هر گون عقيل اوغلونون یانینا گلن بیرینجی آدام و اورادان چیخان سون آدام اولموشدو. بئله لیکله بوتون سرلری زیاد اوغلونا یئتیریردی.
قایناق : کربلا ماجراسی ، روایت : ابو مخنف لوط بن یحیاداندیر ، نشر ائدن : اسلامی تبلیغات تشکیلاتی ، تدقیقاتچی : شیخ محمد هادی یوسفی ، چئویرن : شیخ عباس امامی کرکوکلو ، دیجیتال یاییمجیلیک : ائل اوبا
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab ara_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab